[School or District Letterhead]

Gacaliye [Parent or Foster Parent Name],

Ogeysiiskani waxaa loogu talogalay in laguugu siiyo macluumaadka ku saabsan meelaynta barnaamijka maalin-dugsiyeedka ee la soo gaabiyey ee hoos yimaada Senate Bill 819 (2023). Kahor intaan laga wada-hadlin halka kooxda IEP ama 504 ay u tixgelinayaan meelaynta ee barnaamijka maalin dugsiyeedka la soo gaabiyey, waxaannu u baahanahay inaan ku ogeysiino xuquuqdaada waalid ahaan.

SB 819 waxay xaqiijinaysaa in:

* Ardaygaagu wuxuu xaq u leeyahay inuu helo isla tirada saacadaha waxbaridda iyo adeegyada waxbarashada ee ay helaan kuwa kale ee isku fasalka ah ee [School District’s Name].
* Degmooyinka dugsiyadu ma awoodaan inay ku meeleeyaan ardayda barnaamijyada maalin-dugsiyeedka ee la soo gaabiyo.
* Waalidiinta iyo waalidka korsada waxay xaq u leeyihiin inay wakhti kasta ka laabtaan oggolaanshaha qoraalka ah ee lagu wargeliyey iyo meelaynta barnaamijka maalin dugsiyeedka la soo gaabiyey.

Fadlan iisoo ogeysii haddii aad wax su'aalo ah ka qabto xuquuqahan. Waxaan rajeynayaa inaan buuxiyo oo aan go'aamiyo barnaamijka waxbarasho ee ugu fiican si aan u daboolo baahiyaha [Child’s Name].

Si daacadnimo leh,

[Your Name]
[Contact Info]

**Qiritaanka Waalidka ama Waalidka Korsanaya**

* Waxaan qirayaa in aan ku helay macluumaadka kor ku xusan ee la xidhiidha meelaynta barnaamijka maalin dugsiyeedka la soo gaabiyey luuqad iyo qaab aan heli karo sida uu qabo SB 819 (2023).
* Weli kumaan helin macluumaadkan luuqad iyo qaab aan heli karo waxaanan u baahanahay caawimo dheeraad ah si aan u fahmo macluumaadka ku jira dukumeentigan.

|  |  |  |  |  |
| --- | --- | --- | --- | --- |
| **Saxeexa** |  | **Magaca (Daabacan)** |  | **Taariikhda** |

**Tilmaamo loogu talogalay In Loo Isticmaalo Foomka Tusaalaha ah ee Ogeysiinta iyo Qiritaanka Macluumaadka Kahor Tixgelinta Hore ee Barnaamijka Maalin Dugsiyeedka La Soo Gaabiyay**

ODE waxa ay uga jeedaa foomkan tusaalaha ah in uu ka taageero degmooyinka dugsiga hirgelinta SB 819, ee la xidhiidha shuruudaha Sharciga ee siintamacluumaadka kahor inta aan laga wada-hadlin barnaamijka maalin dugsiyeedka la soo gaabiyey. Foomkan gaarka ah waxa loo qaabeeyey si uu u taageero hirgelinta qaybta 3 (4) ee SB 819, kaas oo u baahan in:

(4) Degmada dugsigu ay ka hesho waalidka ama waalidka korsanaya warqad saxeexan oo ay ku qirayaan inay heleen bayaan qoraal ah oo lagu sharraxay farqadda (2) ee qaybtan.

Qaybta 3 (2) ee SB 819 waxay sheegaysaa:

(2) Kahor intaan laga wada-hadlin meelaynta barnaamijka la soo gaabiyey ee maalin dugsiyeedka, degmada dugsigu waxay ku siinaysaa bayaan qoraal ah waalidka ama waalidka ilmaha korinaya luqadda iyo qaabka ay heli karaan waalidka ama waalidka korsanaya oo ogeysiinaya waalidka ama waalidka korsanaya: ( a) Xaqa uu ardaygu u leeyahay in uu helo saacado waxbarid iyo adeegyo waxbarasho ah oo la mid ah sida inta badan ay helaan ardayda kale ee la fasalka ah ee ku jira degmada dugsiga ee ardaygu degan yahay; (b) Ka mamnuucidda in degmada dugsiga ay arday naafo ah keligood ku meeleeyaan barnaamijka maalin dugsiyeedka ee la soo gaabiyo; iyo (c) Xaqa ay u leeyihiin waalidka ama waalidka korsanaya, wakhti kasta, inay ka laabtaan oggolaanshaha meelaynta barnaamijka maalin dugsiyeedka la soo gaabiyey ama ay codsadaan la kulanka kooxda barnaamijka waxbarashada gaarka ah ee ardayga si ay ugala hadlaan in ardayga aan mar dambe lagu meelayn barnaamijka maalin dugsiyeedka la soo gaabiyay.

ODE waxay soo jeedinaysaa isticmaalka foomka tusaalaha ah ee **Ogeysiinta iyo Qiritaanka Macluumaadka Kahor Tixgelinta Hore ee Barnaamijka Maalin Dugsiyeedka La Soo Gaabiyey** si loo buuxiyo shuruudaha Qaybta 3 (4). Macluumaadka ku jira bareekadyada foomka tusaalaha ah waa in lagu beddelaa macluumaadka shakhsiga ah ee khuseeya iyadoo la eegayo duruufaha ilmaha.

Iyadoo foomamka tusaalaha ah ee ODE ay ujeedadoodu tahay inay taageeraan hirgelin wax ku ool ah ee SB 819, ma jiro foom kaligiis xaqiijinaya u hoggaansanaanta shuruudaha sharciga ama awood u siinaya hirgelin wax ku ool ah. Sidaas awgeed, degmooyinka dugsiyadu waa inay raadsadaan lataliye sharci sida ugu habboon si loo hubiyo u hoggaansanaanta dhammaan sharciyada gobolka iyo federaalka, oo ay ku jiraan SB 819, Xeerka Naafada ee Ameerikaanka (ADA), Qaybta 504 ee Xeerka Dhaqancelinta ee 1973, iyo Xeerka Waxbarasahda Shakhsiyaadka Naafada ah (IDEA).

Fadlan raac tillaabooyinka hoose si aad u buuxiso foomka:

1. **Qaybinta**: Warqaddan waxaa ku jira macluumaad ay tahay in degmooyinka dugsiyadu ay la wadaagaan waalidiinta kahor inta aan laga wada-hadlin meelaynta barnaamijka maalin dugsiyeedka la soo gaabiyo.
2. **Dukumintiyada**: Siinta dukumintiga macluumaadkan waalidka ama waalidka korsanaya. Degmooyinku waxay reeban karaan koobigga warqadda ku jirta diiwaanka waxbarashada ardayga.

**Afeef:** Dukumeentigani waa foom tusaale ah oo ay bixisay Waaxda Waxbarashada ee Oregon (ODE) si ay u noqoto qalab tixraaceed oo ay uga caawiso degmooyinka dugsiga fulinta shuruudaha sharciga Senate 819. Isticmaalkiisu maaha mid khasab ah. Degmooyinka dugsiyadu waxay dooran karaan inay isticmaalaan foomkan, samaystaan tooda, ama la qabsadaan baahiyahooda gaarka ah si ay u hubiyaan u hoggaansanaanta dhammaan sharciyada gobolka iyo federaalka, oo ay ku jiraan Xeerka Naafada Ameerikaanka (ADA), Qaybta 504 ee Sharciga Dhaqancelinta, iyo Sharciga Waxbarashada Shaqsiyaadka Naafada ah (IDEA). ODE waxay si adag ugu talinaysaa in degmooyinka dugsiyadu raadsadaan lataliye sharci marka la dhisayo hababka fulinta iyo dukumeentiyada ee la xidhiidha SB 819 si loo hubiyo in loo fuliyo hab waafaqsan shuruudaha gobolka iyo federaalka ee waafaqsan xaaladda deegaanka.